**Prof. Volmer Adina-Mihaela**

La Colegiul Tehnic ,,Gheorghe Asachi” activitățile educaționale cu elevii se desfășoară pe platforma **Google Classroom**. Fiecare diriginte și-a făcut **clasa virtuală**, iar profesorii interacționează cu elevii, postând conținuturi (documente Word, Pdf, PPT, filme, chestionare pentru evaluare – cu termene de realizare coroborate cu orarul școlii etc. Activitățile didactice se desfășoară în acest fel pentru toate materiile de cultură generală și de specialitate.

**În perioada 22-28 aprilie 2020, s-a derulat programul Școala Altfel**, activitățile s-au derulat pe aceeași platformă, având ca temă „Importanța lecturii în era digitală”.

**La clasa a XII-a A4** unde sunt diriginte, proiectul s-a intitulat **„Citesc, deci exist!”** și vă dau un exemplu de activitate realizată în colaborare cu profesorii de religie și limba și literatura română. Elevii au călătorit virtual prin Muzeul Național de Istorie a României - BUCUREȘTI, Muzeul Național de Istorie Naturală Grigore Antipa - BUCUREȘTI. Au realizat turul virtual al fostelor închisori comuniste de la Râmnicu Sărat și de la Jilava-Fortul13.

**Modalitate de realizare**  
Au accesat următoarele site-uri: <http://www.muzeulvirtual.ro/>, <http://ramnicusarat.iiccmer.ro/>, <http://www.memorialuljilava.ro/>.

**Instrucțiuni**  
Călătoriți și apoi semnați în cartea de onoare a unui muzeu, după următorul model: „Vizitarea acestui muzeu a fost o călătorie emoționantă în trecut, presărată cu iubire – în cele mai frumoase forme ale sale. Pur și simplu magnific!”.  
Aștept și astăzi intervențiile voastre: mesaje, fotografii din timpul turului, alte impresii...  
  
 Pentru a consolida, vă rog să realizați tema primită de la doamna profesoară de românâ: REDACTAȚI UN TEXT ARGUMENTATIV DE 150-300 DE CUVINTE DESPRE ALEGEREA VOASTRĂ ÎNTRE A FACE TURUL UNOR MUZEE ÎN MOD NATURAL SAU UN TUR VIRTUAL SUBLINIIND AVANTAJELE ȘI DEZAVANTAJELE UNEI ASTFEL DE CĂLĂTORII REALE SAU VIRTUALE.

